Нешто (филм од 1982)

Нешто () — научнофантастичен филм на Џон Карпентер од 1982 година, со Курт Расел во главната улога. Преработка е на филмот „Нешто од друг свет“ од 1951 година, заснован на романот „Кој е тоа?“ на Џон Кембел. По премиерата филмот се здобил со многу негативни критики, пред сè поради преголемата употреба на практичните ефекти, како и тоа што воопшто не се совпаѓал со содржината од оригиналниот филм „Нешто од друг свет" од 1951 година. Дел од неуспехот се должи и на тоа што во ист период во киносалите се прикажувал И-Ти вонземјанинот на Стивен Спилберг, кој прикажува една поинаква и попријатна приказна за пријателството меѓу дете и вонземјанин. Како и да е со тек на времето „Нешто" ја добива наклоноста на публиката, и станува многу популарен помеѓу обожавателите на филмовите на ужасите. Денес филмот се смета за еден од најдобрите филмови на ужасите што некогаш биле направени, благодарение на таа популарност во 2002 излегува видеоигра што ја продолжува приказната од филмот, а во 2011 излегува и филм во кој содржината се случува во Норвешката база на Антарктикот пред настаните од изворниот филм.

 Содржина 
На оддалечениот Антарктик, група американски истражувачи се вознемирени во нивниот базен камп од вртолет што пука во куче за впрегнување. Кога го земаат кучето, тоа жестоко ги напаѓа како луѓето, така и кучињата во кампот и откриваат дека ѕверот може да го земе обликот на своите жртви. Досетливиот пилот на вртолетот (Курт Расел) и лекарот на кампот (Ричард Дисарт) го водат екипажот на кампот во очајна, крвава битка против злобното суштество пред тоа да ги уништи сите, еден по еден.

 Глумечки состав 
 Курт Расел — Ар-Џеј Макрејди, пилот;
 Вилфорд Бримли — д-р Блер, биолог;
 Кејт Дејвид — Чајлдс, механичар;
 Доналд Мофат — Гари, заповедник во станицата;
 Ричард Мазур — Кларк, ветеринар;
 Дејвид Кленон — Палмер, помошник-пилот и механичар;
 Чарлс Халахан — Норис, геолог;
 Џоел Полис — Фјукс, помошник-биолог;
 Т.К. Картер — Ноулс, готвач;
 Ричард Дисарт — д-р Копер, лекар;
 Томас Вејтс — Виндоуз;
 Питер Малоуни — Бенингс, метеоролог.

 Наводи 

 Надворешни врски 

__ИНДЕКС__

Категорија:Филмови од 1982 година
Категорија:Американски научнофантастични филмови
Категорија:Хорор филмови
Категорија:Филмови на англиски јазик